שיחה:רן ארז

message: כבוד המורה טעתה, ונמסרה לה הודעה בדף המשתמש. זו השביתה הגדולה בהסטוריה של המורים. ראו כאן. הערך שוחזר. בובי קש 17:08, 9 בדצמבר 2007 (IST)

message: כמה מרוויח ארז אינו מענינו של הערך, מלבד היותו פרט צהוב. אפילו להעלותו כקישור חיצוני, זה חיטוט לא הוגן.  בובי קש 21:05, 9 בדצמבר 2007 (IST)
replies: text: תיאור פעילויותיו של ארז הוא צעד ראוי, והקישור מהווה אסמכתא. הערך אינו עוסק בהכנסותיו של ארז, ופסילת האסמכתא נראית בעיני צעד קיצוני. דוד שי 21:32, 9 בדצמבר 2007 (IST)
replies: text: :גם עין בלתי מזויינת רואה את המשמעות של הכתבה, כולל הכותרת. והשורה שנוספה בערך מתארת את הפנסיה שהוא מקבל. ואגב, לא הייתי מעלה על דעתי לשים בערך ירון זליכה את תאור עיסוקו כמרצה במיכללה בנוסף לעבודתו במשרד האוצר. בובי קש 21:41, 9 בדצמבר 2007 (IST)

text: :ובטח לא כמה הוא מרוויח בהרצאותיו. ובאופן דומה לאף אדם, יהא אשר יהא מעמדו. בובי קש 21:45, 9 בדצמבר 2007 (IST)
replies: text: ::חשוב מאוד לציין בערך ירון זליכה את פעילותו כמרצה - זהו מידע מהותי, שבלעדיו הערך יהיה חלקי.

text: ::אומר שוב שהערך אינו עוסק בגובה הכנסתו של ארז, והעובדה שהאסמכתא עוסקת בכך אינה סיבה לפסילתה. דוד שי 22:02, 9 בדצמבר 2007 (IST)
thread_title:  חשבון הבנק של רן ארז 

message: מי שקורא את שיחה:בועז טופורובסקי ואת הדיון על מחיקת הערך שהתקיים כאן (והסתיים במחיקת הערך), עשוי לתהות מה יש ברן ארז שאין בטופורובסקי? הובהר היטב בדיונים הנ"ל שיושבי ראש של איגודים מקצועיים אינם זכאים לערך בוויקיפדיה, וגם הנהגה של מאבק ושל שביתה ארוכה אינה מצדיקה ערך. אז מה מונע ממני בעצם להציב תבנית חשיבות על הערך? Lostam - שיחה 22:20, 17 בנובמבר 2008 (IST)
replies: text: אתה נשמה טובה, ויודע שדיוני חשיבות הם לפעמים רק בזבוז זמן וגורמי צער, ואת אלה יש לנו מספיק בשבוע האחרון.

text: בכל אופן, אציין שאינני מקבל את הקביעה הגורפת "יושבי ראש של איגודים מקצועיים אינם זכאים לערך בוויקיפדיה" - יושבי ראש בולטים, שפעלו לאורך שנים רבות והשפעתם הייתה ניכרת, בארגונם ומחוצה לו, ראויים לערך. להערכתי איש לא יחלוק על כך שיורם אוברקוביץ, לואי רוט ויהושע פרץ ראויים לערך, ואילו מחליפיהם הנוכחיים אינם ראויים לכך. ובועז טופורובסקי? לפחות לפי ההחלטה שהתקבלה, הוא בקטגוריה של אלה שאינם ראויים לערך. דוד שי - שיחה 23:27, 17 בנובמבר 2008 (IST)
replies: text: :דוד, הקביעה הגורפת לא הייתה שלי, וכמובן שאין לי כוונה להציב תבנית חשיבות על ערך, שאני עצמי סבור שיש לו חשיבות. יש מקום בוויקיפדיה לערך על רן ארז וגם על בועז טופורובסקי. אין מה לעשות, מדי פעם אני נתקף בפרץ קל של עצבים נוכח הפוליטיקה שקיימת בוויקיפדיה העברית, ואני לא מתכוון לפוליטיקה מפלגתית כמובן. אחד העקרונות המנחים בכתיבה בוויקיפדיה הוא עקרון הכתיבה הנייטרלית. אולי מקפידים על העקרון הזה בערכים שכן נכתבים, אבל בוודאי שלא מקפידים עליו בכל הקשור להחלטות על ערכים שלא מאפשרים לכתוב. ההחלטות האלה נגועות בחוסר נייטרליות והן מושפעות מדעות והשקפות עולם אישיות, שבדרך כלל לובשות כסות של טיעונים ענייניים לכאורה. ואולי הדבר המעצבן ביותר הוא חוסר העקביות. יש בוויקיפדיה העברית המון ערכים על אנשים ועל נושאים "לא חשובים". האם ידעת, למשל, שקיים בוויקיפדיה העברית ערך על כל סינגל של בריטני ספירס בעשור האחרון? כל שיר שהיא אי פעם שיחררה לרדיו זכה כאן לערך עצמאי. עם זה אפשר לחיות, אבל ברגע שמנסים לכתוב ערך על יו"ר התאחדות הסטודנטים, קופצים מיד כל אלה שיש להם דעה אישית שלילית על מנהיגי סטודנטים ויוצאים מגדרם לוודא שהערך יימחק. הערך הזה, דווקא הוא, זה מה שהורס להם את ויקיפדיה. דוגמה נוספת היא כמובן האיסור הגורף על כתיבת ערכים העוסקים בתעשיית הפורנו - איסור שלא קיים באף ויקיפדיה אחרת. סופר שכתב שני ספרים שוליים זכאי לערך, שחקנית שהופיעה בטלנובלה ובתפקיד משנה בסרט זכאית לערך, אבל כוכבת פורנו שידועה בכל העולם, כשמאחוריה ותק של 10 שנים והשתתפות במעל 100 סרטים - זה לא. תקראו עליה בוויקיפדיה האנגלית, בוויקיפדיה הערבית ואפילו בזו הפרסית. אבל לא אצלנו. אכן, חשוב מאוד לשמור ולהקפיד על נייטרליות הערכים שכן נכתבים, אבל חשוב לא פחות להקפיד על נייטרליות ואי הכנסת השקפות אישיות בכל הנוגע להחלטות על ערכים שאינם נכתבים. בנקודה זו ויקיפדיה העברית מקבלת, לצערי, ציון "בלתי מספיק". יעקב אלפרון, שכל חייו הבוגרים עסק בפשיעה חמורה וזכה לפרסום בשל כך בלבד, נמצא ראוי לערך, בעוד שמנהיגם הארצי של הסטודנטים בישראל נמצא לא ראוי לערך. מה זה אומר על ויקיפדיה? Lostam - שיחה 09:52, 18 בנובמבר 2008 (IST)
thread_title:  על חשיבות ועקביות 

message: על סמך מה נכתב על עוז לתמורה ש-"היוזמה נוסתה במספר בתי ספר בהצלחה רבה"? מדובר בנושא שנוי במחלוקת, וכל הפחות ניתן היה לצפות שתהיה הסתמכות על נתונים שפורסמו כדי שניתן יהיה לבדוק אותם. 81.199.250.105 17:37, 21 בפברואר 2012 (IST)
thread_title:  עוז לתמורה - הצלחה רבה? 

message: הערך נראה כאילו נכתב על ידי ארז עצמו או יחצ"ן מטעמו. הדוגמא הבולטת ביותר היא הציטוט:
"ארז עמד בראש היוזמה החינוכית "עוז לתמורה". היוזמה נוסתה במספר בתי ספר בהצלחה רבה, וזכתה לתגובות חיוביות מצד המורים, ההורים והתלמידים".
קריאה בפורומים של מורים מגלה שהדעות בקרב המורים על הרפורמה הנ"ל חלוקות, ורבים מהם טוענים אף שהיא הרעה את תנאי עבודתם.
31.210.176.9 10:35, 21 בדצמבר 2014 (IST)
thread_title:  ערך בלתי  אובייקטיבי 

message: נבחר ב-  7.4.22 להיות יו"ר למשך חמש שנים נוספות כיו"ר הארגון.  79.178.212.15 06:46, 7 באפריל 2022 (IDT)
replies: text: עד 120. הערך מציין שהוא "יושב ראש ארגון המורים משנת 1997" ואינו מציין שנת סיום, כך שאין צורך לעדכן. דוד שי - שיחה 07:26, 7 באפריל 2022 (IDT)
thread_title:  מידע מעודכן 

message: האם בגיל 77 הוא עדיין מלמד? יש מקור?  2A02:3038:409:D77:B815:8765:9676:FDC6 04:16, 5 בפברואר 2023 (IST)
thread_title:  ממשיך ללמד חינוך גופני ? 

message: עריכות מחשבון זה הן עריכות בתשלום מטעם פורום קהלת. חדש תחת השמש - שיחה 17:55, 27 באפריל 2023 (IDT)
thread_title:  עריכה בתשלום 

message: שלום. בתהליך הארכוב, החזיר הארכיון שגיאות לאחד או יותר מהאתרים ששלחתי לארכיון.
להלן קישורים שהחזירו שגיאה והשגיאה המתאימה.
* https://www.haaretz.co.il/news/education/2020-06-19/ty-article/0000017f-f444-d5bd-a17f-f67eb9480000 עם שגיאה 
בכל מקרה זו תהיה ההודעה היחידה לגבי קישורים אלו, ולא יעשה ניסיון נוסף לארכוב קישורים אלו.
בידידות.—InternetArchiveBot (דווח על באג) 12:22, 6 בספטמבר 2023 (IDT)
thread_title:  בעיה בקישורי ארכיון בערך (ספטמבר 2023) 

message: בהמשך לדיון בדף שיחתו של אלעדב., ששחזר את עריכתי בנושא.
בעוד שהניסוח שלי בעריכתי האחרונה (שימוש במילה טרוריסט) עובדתית נכון (מהנימוקים שציינתי בדף השיחה של אלעד ולא אחזור עליהם בשנית), הוא אכן עשוי להיות לא אנציקלופדי, ולא אלחם על הישארותו באתר. אך ללא ספק אלחם על כך שתיכנס לדף ביקורת נוספת על פעילותו, לאור אינספור שביתותיו החוזרות ונשנות בשנתיים האחרונות, ובראשן השביתה הגדולה בת 64 הימים בשנת 2007. ברור לכולם כי לא המורים ולא התלמידים יכולים לסבול אותו, והערך צריך לציין עובדה זו במקום להיות "ניטרלי באופן עיוור" - נוסח ויקיפדיה האנגלית בנושאי הסכסוך הישראלי-פלסטיני. כשם שכולנו לא אוהבים, בלשון המעטה, את הכיסוי האנגלי של ענייני הסכסוך, אל לנו לעשות אותו דבר בעצמנו. ‫2A0D:6FC0:687:6500:354E:3006:9087:2E1D‬ 22:03, 8 במרץ 2024 (IST)
replies: text: אנחנו לא מביעים את דעתנו בערכים (לכך יש את פייסבוק וטוויטר), אלא מתמקדים בהבאת עובדות. דוד שי ⁃ שיחה 06:28, 9 במרץ 2024 (IST)
replies: text: :תודה רבה על ההסבר. ‫2A0D:6FC7:43A:B684:378:5634:1232:5476‬ 08:17, 9 במרץ 2024 (IST)
thread_title:  ביקורת 

message: כתבתי תוכן נכון ומגובה במקורות. אני מבקש שלא לשחזר את תרומותיי. תודה, ‫2A0D:6FC0:6F9:C800:354E:3006:9087:2E1D‬ 11:14, 29 במרץ 2024 (IDT)
replies: text: כתבת תוכן מגמתי שאין לו מקום בוויקיפדיה. ייתכן שלחלק מהפרטים יש מקום בניסוח ניטרלי, אך בוודאי לא בניסוח שלך. דוד שי ⁃ שיחה 05:01, 30 במרץ 2024 (IDT)
thread_title:  התנהלות רודנית